ระเบียบสำนักงานปลัดกระทรวงสาธารณสุขระเบียบสำนักงานปลัดกระทรวงสาธารณสุขว่าด้วยการใช้มาตรการบังคับทางปกครองสำหรับความรับผิดทางละเมิดของเจ้าหน้าที่พ.ศ. ๒๕๕๘ โดยที่พระราชบัญญัติความรับผิดทางละเมิดของเจ้าหน้าที่พ.ศ. ๒๕๓๙ มาตรา ๑๒ กำหนดให้หน่วยงานของรัฐมีอำนาจออกคำสั่งเรียกให้เจ้าหน้าที่ ชดใช้ค่าสินไหมทดแทนกรณีหน่วยงานของรัฐได้ใช้เงินให้แก่ผู้เสียหายเพื่อการละเมิดของเจ้าหน้าที่หรือกรณีเจ้าหน้าที่ต้องชดใช้ค่าสินไหมทดแทนเนื่องจากเจ้าหน้าที่ได้กระทำละเมิดต่อหน่วยงานของรัฐซึ่งเจ้าหน้าที่ที่ได้กระทำการนั้นไปด้วยความจงใจหรือประมาทเลินเล่ออย่างร้ายแรงแต่เจ้าหน้าที่ผู้นั้นเพิกเฉยไม่ชำระเงินค่าสินไหมทดแทนให้ถูกต้องครบถ้วนภายในเวลาที่กำหนดหน่วยงานของรัฐอาจใช้มาตรการบังคับทางปกครองโดยยึดหรืออายัดทรัพย์สินของเจ้าหน้าที่ผู้นั้นและขายทอดตลาดเพื่อชำระเงินให้ครบถ้วนได้ตามบทบัญญัติ มาตรา ๕๗ แห่งพระราชบัญญัติวิธีปฏิบัติราชการทางปกครองพ.ศ. ๒๕๓๙ ทั้งนี้ วิธีการยึด อายัดและขายทอดตลาดทรัพย์สินจักต้องปฏิบัติตามประมวลกฎหมายวิธีพิจารณาความแพ่งโดยอนุโลมแต่พระราชบัญญัติฉบับดังกล่าวไม่ได้กำหนดกฎกระทรวงเกี่ยวกับรายละเอียดวิธีปฏิบัติ ว่าจะต้องดำเนินการอย่างไรบ้างและกระทรวงการคลังก็มิได้กำหนดระเบียบกลางที่กำหนดขั้นตอนวิธีปฏิบัติ ในการยึด อายัดและขายทอดตลาดทรัพย์สินให้ส่วนราชการถือปฏิบัติให้เป็นแนวทางเดียวกันไว้ด้วยอันทำให้การใช้มาตรการบังคับทางปกครองไม่มีประสิทธิภาพเท่าที่ควรและเพื่อให้การใช้มาตรการบังคับทางปกครอง โดยการยึด อายัดและขายทอดตลาดทรัพย์สินของหน่วยงานในสังกัดสำนักงานปลัดกระทรวงสาธารณสุขเป็นไปด้วยความเรียบร้อย มีประสิทธิภาพและมีการบังคับให้เป็นไปตามเจตนารมณ์ของคำสั่งเรียกให้เจ้าหน้าที่ชดใช้ค่าสินไหมทดแทนข้างต้นจึงเห็นควรกำหนดระเบียบวิธีปฏิบัติในเรื่องดังกล่าวอาศัยอำนาจตามความในมาตรา๓๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ และที่แก้ไขเพิ่มเติมมาตรา ๑๒ แห่งพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙ ประกอบกับมาตรา ๕๖ และมาตรา ๕๗แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ปลัดกระทรวงสาธารณสุขในฐานะเจ้าหน้าที่ผู้มีอำนาจสั่งยึด อายัด และขายทอดตลาดจึงกำหนดระเบียบไว้ดังต่อไปนี้ข้อ๑ ระเบียบนี้เรียกว่า ระเบียบสำนักงานปลัดกระทรวงสาธารณสุขว่าด้วยการใช้มาตรการบังคับทางปกครองสำหรับความรับผิดทางละเมิดของเจ้าหน้าที่ พ.ศ.๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ปลัดกระทรวงสาธารณสุขเป็นผู้รักษาการตามระเบียบนี้และให้มีอำนาจออกคำสั่งหรือประกาศ ตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๔ ในระเบียบนี้(๑)ปลัดกระทรวง หมายความว่าปลัดกระทรวงสาธารณสุขหรือผู้ซึ่งปลัดกระทรวงสาธารณสุขมอบหมาย(๒)เจ้าพนักงาน หมายความว่า ข้าราชการ พนักงานราชการพนักงานกระทรวงสาธารณสุข ลูกจ้างประจำ ลูกจ้างชั่วคราว ลูกจ้างรายคาบในสังกัดสำนักงานปลัดกระทรวงสาธารณสุขหรือบุคคลซึ่งได้รับมอบหมายเป็นลายลักษณ์อักษรให้มีหน้าที่ทำการยึดทรัพย์สินของเจ้าหน้าที่ผู้ต้องชดใช้เงิน(๓)เจ้าหน้าที่ผู้ต้องชดใช้เงิน หมายความว่าผู้อยู่ใต้บังคับของคำสั่งทางปกครอง ให้ชำระเงินแก่สำนักงานปลัดกระทรวงสาธารณสุขตามมาตรา ๑๒ แห่งพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙(๔)การบังคับทางปกครอง หมายความว่า การดำเนินการใด ๆเพื่อให้ได้รับชำระเงินตามคำสั่งตามมาตรา ๑๒แห่งพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙ โดยการยึด อายัดหรือขายทอดตลาดทรัพย์สินของเจ้าหน้าที่ผู้ต้องชดใช้เงิน(๕)ยึด หมายความว่า การกระทำใด ๆต่อทรัพย์สินของเจ้าหน้าที่ผู้ต้องชดใช้เงินเพื่อให้ทรัพย์สินนั้นได้เข้ามาอยู่ในความควบคุมดูแลหรือครอบครองของเจ้าพนักงาน(๖)อายัด หมายความว่าการสั่งให้เจ้าหน้าที่ผู้ต้องชดใช้เงินและหรือบุคคลภายนอกมิให้จำหน่าย จ่าย โอนหรือกระทำนิติกรรมใด ๆ เกี่ยวกับทรัพย์สิน หรือสิทธิเรียกร้องที่ได้สั่งอายัดไว้รวมตลอดถึงการสั่งให้บุคคลภายนอกมิให้นำส่งทรัพย์สินหรือชำระหนี้แก่เจ้าหน้าที่ผู้ต้องชดใช้เงิน แต่ให้ส่งมอบหรือชำระ ณที่ซึ่งผู้มีอำนาจออกคำสั่งอายัดกำหนด(๗)ขายทอดตลาด หมายความว่าการนำเอาทรัพย์สินของเจ้าหน้าที่ผู้ต้องชดใช้เงินออกขายโดยวิธีให้สู้ราคากันโดยเปิดเผยข้อ๕ให้ปลัดกระทรวงเป็นผู้มีอำนาจออกคำสั่งยึด อายัด และขายทอดตลาดทรัพย์สินข้อ๖ คำสั่งและประกาศยึดทรัพย์สินคำสั่งอายัดทรัพย์สิน คำสั่งและประกาศขายทอดตลาดทรัพย์สินคำสั่งถอนการยึดและอายัดทรัพย์สิน ให้ใช้ตามแบบที่ปลัดกระทรวงกำหนดท้ายระเบียบนี้ข้อ๗ การส่งหนังสือคำสั่งหรือประกาศตามข้อ ๖ ให้ปฏิบัติตามบทบัญญัติในหมวด ๔ว่าด้วยการแจ้งแห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ข้อ๘คำสั่งเรียกให้เจ้าหน้าที่ผู้ต้องชดใช้เงินให้ชำระเงิน ตามมาตรา ๑๒แห่งพระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙ถ้าถึงกำหนดแล้วไม่มีการชำระโดยถูกต้องครบถ้วนและได้มีหนังสือเตือนให้เจ้าหน้าที่ผู้นั้นชำระภายในระยะเวลาที่กำหนดแต่ต้องไม่น้อยกว่าเจ็ดวันตามมาตรา๕๗ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ถ้าไม่มีการปฏิบัติตามคำเตือนให้ใช้มาตรการบังคับทางปกครองโดยยึดหรืออายัดทรัพย์สินของผู้นั้นและขายทอดตลาดเพื่อชำระเงินให้ครบถ้วนในกรณีที่มีการอุทธรณ์คำสั่งเรียกให้ชำระเงินตามวรรคหนึ่งหรือมีการฟ้องคดีต่อศาล เพื่อขอให้เพิกถอนคำสั่งเรียกให้ชำระเงินดังกล่าวไม่เป็นเหตุให้ทุเลาการบังคับใช้มาตรการบังคับทางปกครองตามระเบียบนี้เว้นแต่จะมีการสั่งให้ทุเลาการบังคับไว้ก่อนโดยเจ้าหน้าที่ผู้ทำคำสั่งนั้นเองหรือผู้มีอำนาจพิจารณาคำอุทธรณ์หรือโดยศาลหากได้ยึดหรืออายัดทรัพย์สินของเจ้าหน้าที่ผู้ต้องชดใช้เงินไว้แล้วให้ดำเนินการดังนี้(๑)กรณีการยึดหากมีการฟ้องคดีต่อศาลให้ชะลอการขายทอดตลาดทรัพย์สินของเจ้าหน้าที่ผู้ต้องชดใช้เงินไว้ก่อนจนกว่าคดีจะถึงที่สุดเว้นแต่ทรัพย์สินที่ยึดมีสภาพเป็นของสดของเสียได้ง่ายให้เจ้าพนักงานมีอำนาจขายได้ทันทีโดยวิธีการขายทอดตลาดหรือวิธีอื่นตามที่เห็นสมควร(๒)กรณีการอายัด ให้ระบุในคำสั่งอายัดว่า ห้ามเจ้าหน้าที่ผู้ต้องชดใช้เงินและหรือบุคคลภายนอกผู้ได้รับคำสั่งอายัดจำหน่าย จ่าย โอน หรือกระทำนิติกรรมใด ๆ เกี่ยวกับทรัพย์สินหรือสิทธิเรียกร้องที่ได้สั่งอายัดไว้จนกว่าเจ้าพนักงานจะมีคำสั่งเป็นอย่างอื่นข้อ๙ให้สำนักงานปลัดกระทรวงสาธารณสุขดำเนินการใช้มาตรการบังคับทางปกครองได้ภายใน๑๐ ปี นับแต่วันที่ออกคำสั่งให้เจ้าหน้าที่ชดใช้เงินให้สำนักงานปลัดกระทรวงสาธารณสุขเจ้าหนี้ผู้ออกคำสั่งเรียกให้ชดใช้เงินมีอำนาจใช้มาตรการบังคับทางปกครองตามระเบียบนี้และดำเนินการเข้าขอเฉลี่ยในทรัพย์สินหรือเงินหรือจำหน่ายทรัพย์สินของเจ้าหน้าที่ผู้ต้องชดใช้เงินซึ่งเจ้าพนักงานบังคับคดีได้ยึดหรืออายัดไว้แทนเจ้าหนี้ตามคำพิพากษาได้ตามมาตรา ๒๙๐ แห่งประมวลกฎหมายวิธีพิจารณาความแพ่งและขอเข้ารับชำระหนี้ในคดีล้มละลายกรณีที่ศาลมีคำสั่งให้พิทักษ์ทรัพย์ของเจ้าหน้าที่ผู้ต้องชดใช้เงินข้อ๑๐การใช้มาตรการบังคับทางปกครองในกรณีเจ้าหน้าที่ผู้ต้องชดใช้เงินถึงแก่ความตายต้องสอบสวนให้ได้ความว่าตายเมื่อใดบุคคลใดเป็นผู้จัดการมรดก เป็นทายาทหรือเป็นผู้ครอบครองทรัพย์มรดกของเจ้าหน้าที่ผู้ต้องชดใช้เงินและให้ดำเนินการฟ้องคดีกับบุคคลเหล่านั้นต่อศาลให้รับผิดภายในอายุความ ๑ ปีนับแต่เมื่อสำนักงานปลัดกระทรวงสาธารณสุขได้รู้หรือควรได้รู้ถึงความตายของเจ้าหน้าที่ผู้ต้องชดใช้เงินแต่ไม่เกินสิบปีนับแต่เมื่อเจ้าหน้าที่ผู้ต้องชดใช้เงินถึงแก่ความตายหมวด ๒การสืบ ยึด อายัดทรัพย์สิน ส่วนที่ ๑คณะกรรมการสืบ ยึดอายัดทรัพย์สิน ข้อ๑๑ ให้มีคณะกรรมการสืบ ยึดอายัดทรัพย์สิน ซึ่งแต่งตั้งโดยปลัดกระทรวง ประกอบด้วย(๑)ในราชการบริหารส่วนกลางให้ผู้อำนวยการกลุ่มกฎหมายเป็นประธานกรรมการหัวหน้ากลุ่มงานกฎหมายและคดีนิติกรกลุ่มเสริมสร้างวินัยและระบบคุณธรรมผู้แทนจากหน่วยงานที่เจ้าหน้าที่ผู้ต้องชดใช้เงินสังกัดหรือเคยสังกัดอยู่เป็นกรรมการ และนิติกรกลุ่มกฎหมายผู้เป็นเจ้าของสำนวน เป็นกรรมการและเลขานุการ(๒)ในราชการบริหารส่วนกลางที่สำนักงานตั้งอยู่ในส่วนภูมิภาคและราชการบริหารส่วนภูมิภาคให้นายแพทย์สาธารณสุขจังหวัดหรือผู้ที่นายแพทย์สาธารณสุขจังหวัดมอบหมายเป็นประธานกรรมการหัวหน้ากลุ่มงานนิติการหรือหัวหน้ากลุ่มงานบริหารทั่วไปของสำนักงานสาธารณสุขจังหวัดผู้แทนจากหน่วยงานที่เจ้าหน้าที่ผู้ต้องชดใช้เงินสังกัดหรือเคยสังกัดอยู่เจ้าหน้าที่ของสำนักงานสาธารณสุขจังหวัด เป็นกรรมการและนิติกรหรือผู้ปฏิบัติหน้าที่นิติกรผู้เป็นเจ้าของสำนวนเป็นกรรมการและเลขานุการหากประธานกรรมการไม่อยู่ในที่ประชุมหรือไม่สามารถมาปฏิบัติหน้าที่ได้ให้กรรมการที่มาประชุมเลือกกรรมการคนหนึ่งขึ้นทำหน้าที่แทนส่วนที่ ๒การสืบหาทรัพย์สิน ข้อ๑๒ ภายใต้บังคับข้อ ๘ วรรคหนึ่งให้ปลัดกระทรวงแต่งตั้งคณะกรรมการสืบ ยึด อายัดทรัพย์สิน ตามข้อ ๑๑เพื่อดำเนินการสืบหาหลักทรัพย์หรือทรัพย์สินของเจ้าหน้าที่ผู้ต้องชดใช้เงินโดยไม่ชักช้าและประเมินราคาทรัพย์สินนั้นการสืบหาหลักทรัพย์หรือทรัพย์สินของเจ้าหน้าที่ผู้ต้องชดใช้เงินให้ดำเนินการดังต่อไปนี้(๑)ประสานงานกับสำนักงานที่ดินเพื่อตรวจสอบหลักทรัพย์ประเภทอสังหาริมทรัพย์ที่ปรากฏชื่อของเจ้าหน้าที่ผู้ต้องชดใช้เงินคู่สมรสและบุตรผู้เยาว์ของเจ้าหน้าที่ผู้ต้องชดใช้เงินและบุคคลภายนอกที่เป็นผู้ถือกรรมสิทธิ์รวมหรือเจ้าหน้าที่ผู้ต้องชดใช้เงินมีสิทธิเรียกร้องซึ่งอาจยึดหรืออายัดและขายทอดตลาดเพื่อชำระหนี้ได้โดยให้ตรวจสอบตามภูมิลำเนาเดิมที่เคยอยู่อาศัย สถานที่ที่เคยย้ายไปดำรงตำแหน่งหรือปฏิบัติหน้าที่ตลอดจนตามภูมิลำเนาปัจจุบัน(๒)ตรวจสอบทรัพย์สินประเภทสังหาริมทรัพย์ของเจ้าหน้าที่ผู้ต้องชดใช้เงิน เช่น รถยนต์ รถจักรยานยนต์เรือ เครื่องจักร หุ้น เงินปันผล หรือหลักประกันการขอใช้ไฟฟ้า น้ำประปา โทรศัพท์โดยประสานงานกับส่วนราชการหรือหน่วยงานที่จัดทำทะเบียนหรือมีบัญชีควบคุมสังหาริมทรัพย์ดังกล่าว(๓)สืบหาทรัพย์สินอื่นนอกจาก (๑) และ (๒) ของเจ้าหน้าที่ผู้ต้องชดใช้เงินในสำนักงาน บ้านและที่อยู่อาศัยของเจ้าหน้าที่ผู้ต้องชดใช้เงินหรือจากคู่สมรสและบุตรผู้เยาว์หรือบุคคลภายนอกซึ่งอาจมีทรัพย์สินของเจ้าหน้าที่ผู้ต้องชดใช้เงินไว้ในความครอบครอง(๔)ขอความร่วมมือจากธนาคารหรือสถาบันการเงินเพื่อตรวจสอบหลักทรัพย์หรือบัญชีเงินฝากในธนาคารหรือสถาบันการเงินนั้น ๆ(๕)ขอความร่วมมือจากสถานธนานุเคราะห์หรือสถานธนานุบาล เพื่อตรวจสอบทรัพย์สินของเจ้าหน้าที่ผู้ต้องชดใช้เงินที่ได้นำมาจำนำไว้(๖)ดำเนินการอื่นใดเพื่อสืบหาหลักทรัพย์หรือทรัพย์สินของเจ้าหน้าที่ผู้ต้องชดใช้เงินให้เป็นไปอย่างมีประสิทธิภาพและสัมฤทธิ์ผลทั้งนี้การดำเนินการสืบหาหลักทรัพย์หรือทรัพย์สินตามวรรคสอง ให้อยู่ในดุลยพินิจของคณะกรรมการสืบยึด อายัดทรัพย์สินส่วนที่ ๓การแต่งตั้งเจ้าพนักงาน ข้อ๑๓เมื่อพบหลักทรัพย์หรือทรัพย์สินของเจ้าหน้าที่ผู้ต้องชดใช้เงินให้คณะกรรมการสืบ ยึด อายัดทรัพย์สินตามข้อ ๑๑รายงานการสืบหาหลักทรัพย์หรือทรัพย์สินของเจ้าหน้าที่ผู้ต้องชดใช้เงินพร้อมเสนอให้ปลัดกระทรวงลงนามในคำสั่งแต่งตั้งเจ้าพนักงานไม่เกิน๒ คน ไปทำการยึดทรัพย์สินคำสั่งให้ยึดทรัพย์สิน ประกาศยึดทรัพย์สินหรือคำสั่งให้อายัดทรัพย์สิน แล้วแต่กรณีในกรณีที่เห็นสมควรปลัดกระทรวงจะแต่งตั้งบุคคลใดเป็นเจ้าพนักงานหรือบุคคลอื่นร่วมไปช่วยเหลือเจ้าพนักงานตามวรรคหนึ่งด้วยก็ได้ส่วนที่ ๔วิธีการยึดทรัพย์สิน ข้อ๑๔เมื่อปลัดกระทรวงลงนามในคำสั่งแต่งตั้งเจ้าพนักงาน คำสั่งยึดทรัพย์สินประกาศยึดทรัพย์สิน หรือคำสั่งอายัดทรัพย์สินแล้ว ให้คณะกรรมการสืบ ยึดอายัดทรัพย์สิน ดำเนินการยึดหรืออายัดทรัพย์สินต่อไปข้อ๑๕ถ้าในคำสั่งยึดทรัพย์สินสิ่งใดเป็นการเฉพาะเจาะจงให้เจ้าพนักงานยึดแต่เฉพาะทรัพย์สินสิ่งนั้นทั้งนี้ ทรัพย์สินของเจ้าหน้าที่ผู้ต้องชดใช้เงินที่สามารถใช้มาตรการบังคับทางปกครองโดยวิธีการยึดได้แก่ สังหาริมทรัพย์อันมีรูปร่างและอสังหาริมทรัพย์ข้อ๑๖ ก่อนไปทำการยึดทรัพย์สินให้เจ้าพนักงานผู้ไปทำการยึดทรัพย์สินพิจารณาตรวจสอบให้ชัดเจนว่าจะต้องยึดทรัพย์สินของเจ้าหน้าที่ผู้ต้องชดใช้เงินหรือไม่และจำนวนราคาทรัพย์สินที่จะยึดได้ตามกฎหมายมีประมาณเท่าใด พร้อมทั้งนำประกาศยึดทรัพย์สินไปด้วยเพื่อปิดไว้ ณ สถานที่ที่ยึดทรัพย์สินข้อ๑๗ให้เจ้าพนักงานไปทำการยึดทรัพย์สินโดยเร็วและให้นำคำสั่งยึดทรัพย์สินกับเครื่องมือและอุปกรณ์สำหรับทำการยึดทรัพย์สินไปดำเนินการด้วยเช่น คาดเทปกาว และลงลายมือชื่อกำกับตราประทับเป็นต้น ทั้งนี้จะมีบุคคลอื่นร่วมไปช่วยเหลือด้วยก็ได้ข้อ๑๘ให้เจ้าพนักงานที่ทำการยึดทรัพย์สินดำเนินการด้วยความสุภาพและระมัดระวังไม่ให้เกิดความเสียหายเกินกว่าที่จำเป็นถ้ามีผู้ขัดขวางการทำการยึดทรัพย์สิน ให้เจ้าพนักงานชี้แจงว่ากล่าวแต่โดยดีก่อนถ้าผู้นั้นยังขัดขวางอยู่อีกให้เจ้าพนักงานขอความช่วยเหลือจากเจ้าพนักงานตำรวจเพื่อทำการยึดทรัพย์สินต่อไปข้อ๑๙เจ้าพนักงานจะต้องทำการยึดทรัพย์สินในระหว่างพระอาทิตย์ขึ้นและพระอาทิตย์ตกในวันทำการงานปกติเว้นแต่ในกรณีมีเหตุฉุกเฉินอย่างยิ่งจะทำการยึดทรัพย์สินในวันหยุดราชการก็ได้ ทั้งนี้ จะต้องได้รับอนุญาตจากปลัดกระทรวงโดยคำแนะนำของคณะกรรมการสืบยึด อายัดทรัพย์สินข้อ๒๐ ก่อนทำการยึดทรัพย์สินให้เจ้าพนักงานแสดงคำสั่งยึดทรัพย์สินพร้อมแสดงบัตรประจำตัวเจ้าหน้าที่ต่อเจ้าหน้าที่ผู้ต้องชดใช้เงินหรือบุคคลที่ระบุไว้ในคำสั่งยึดทรัพย์สินถ้าไม่ปรากฏตัวบุคคลดังกล่าวให้แสดงต่อผู้ที่อยู่ในสถานที่นั้นและหากทรัพย์สินที่ยึดมีผู้ถือกรรมสิทธิ์รวมให้แจ้งการยึดทรัพย์สินให้ผู้ถือกรรมสิทธิ์รวมทราบด้วยข้อ ๒๑การทำการยึดทรัพย์สิน เจ้าพนักงานมีอำนาจเท่าที่จำเป็นเพื่อค้นสถานที่ใด ๆอันเป็นของเจ้าหน้าที่ผู้ต้องชดใช้เงินหรือได้ครอบครองอยู่ เช่น บ้าน ที่อยู่อาศัยคลังสินค้าโรงงาน หรือร้านค้าขาย เป็นต้น ทั้งมีอำนาจยึดและตรวจสมุดบัญชี เอกสารหรือแผ่นกระดาษและกระทำการใดๆ ตามสมควรเพื่อเปิดสถานที่ดังกล่าว รวมทั้งตู้นิรภัย ตู้ หรือที่เก็บของอื่น ๆแล้วเสนอคณะกรรมการสืบ ยึด อายัดทรัพย์สินเพื่อรายงานให้ปลัดกระทรวงทราบการดำเนินการตามวรรคหนึ่งหากเห็นสมควรเจ้าพนักงานอาจขอความร่วมมือจากเจ้าพนักงานตำรวจให้อยู่ร่วมในการดำเนินการและอาจแจ้งความให้เจ้าพนักงานตำรวจแห่งท้องที่บันทึกไว้เป็นหลักฐานด้วยก็ได้ข้อ๒๒ให้เจ้าพนักงานยึดทรัพย์สินของเจ้าหน้าที่ผู้ต้องชดใช้เงินแต่เพียงพอกับหนี้ที่ต้องชำระตามคำสั่งยึดทรัพย์สินพร้อมทั้งค่าธรรมเนียม ค่าใช้จ่ายในการยึดทรัพย์สินและขายทอดตลาดแต่ถ้าเจ้าหน้าที่ผู้ต้องชดใช้เงินมีแต่ทรัพย์สินซึ่งมีราคามากกว่าจำนวนหนี้และไม่อาจแบ่งยึดโดยมิให้ทรัพย์สินนั้นเสื่อมราคา เช่น ทำให้เปลี่ยนสภาพและราคาตกต่ำทั้งทรัพย์สินอื่นที่จะยึดให้เพียงพอกับจำนวนหนี้ไม่ปรากฏด้วยแล้วให้ยึดทรัพย์สินที่ว่านั้นมาขายทอดตลาดทั้งหมดข้อ๒๓ห้ามเจ้าพนักงานยึดหรืออายัดทรัพย์สินที่เจ้าพนักงานอื่นได้ยึดหรืออายัดไว้ก่อนแล้วหรือทรัพย์สินที่มีกฎหมายบัญญัติให้ไม่อยู่ในความรับผิดแห่งการบังคับคดีข้อ๒๔เมื่อปรากฏว่าทรัพย์สินนั้นไม่อาจยึดได้ตามกฎหมาย ให้เจ้าพนักงานรีบแจ้งคณะกรรมการสืบ ยึด อายัดทรัพย์สินเพื่อรายงานต่อปลัดกระทรวงพิจารณาสั่งงดการยึดทรัพย์ไว้ก่อนเมื่อยึดทรัพย์สินมาแล้วปรากฏในภายหลังว่า ทรัพย์สินที่ยึดนั้นเป็นของบุคคลอื่นให้เจ้าพนักงานแจ้งคณะกรรมการสืบ ยึด อายัดทรัพย์สินเพื่อรายงานให้ปลัดกระทรวงทราบและพิจารณาดำเนินการเพิกถอนการยึดทรัพย์นั้นข้อ๒๕ ถ้าจะยึดที่ดินให้เจ้าพนักงานผู้ไปทำการยึดทรัพย์สินดำเนินการให้ได้เอกสารสิทธิในที่ดินหรือสำเนาซึ่งเจ้าพนักงานที่ดินรับรองเพื่อตรวจสอบจำลองแผนที่หลังโฉนดที่ดิน ว่าเป็นที่ดินแปลงเดียวกันหรือไม่หากเชื่อได้ว่าเป็นที่ดินแปลงเดียวกันแล้วให้จัดการยึดโดยบรรยายให้เห็นสภาพและทำเลที่ตั้งของที่ดินในรายการยึดที่ดินข้อ๒๖ถ้าที่ดินที่ยึดนั้นมีสิ่งปลูกสร้างหรือไม้ล้มลุกหรือธัญชาติอันจะเก็บเกี่ยวรวงผลได้คราวหนึ่งหรือหลายคราวต่อปีเป็นของผู้อื่นปลูกอยู่ให้เจ้าพนักงานบันทึกถ้อยคำของเจ้าของสิ่งนั้น ๆให้ปรากฏว่ามีสิทธิในที่ดินอย่างไร เช่น สิทธิเก็บกิน สิทธิเหนือพื้นดินหรือสิทธิตามสัญญาเช่า เป็นต้นภายใต้บังคับแห่งกฎหมายว่าด้วยการยึดทรัพย์สินของกสิกรการยึดที่ไร่ นา ซึ่งมีไม้ล้มลุกหรือธัญชาติอันจะเก็บเกี่ยวได้ตามฤดูกาลจะทำการยึดแต่ที่ดินโดยไม่ยึดไม้ล้มลุกและธัญชาติหรือจะยึดทั้งที่ดินและไม้ล้มลุกหรือธัญชาติด้วยก็ได้ข้อ๒๗ การยึดที่ดินซึ่งมีไม้ยืนต้นให้เจ้าพนักงานจดชนิดและประมาณจำนวนต้นไม้ไว้ด้วยข้อ๒๘ถ้าทรัพย์สินที่ยึดมีดอกผลธรรมดาที่เจ้าหน้าที่ผู้ต้องชดใช้เงินจะต้องเป็นผู้เก็บเกี่ยวหรือบุคคลอื่นเป็นผู้เก็บเกี่ยวในนามของเจ้าหน้าที่ผู้ต้องชดใช้เงินเมื่อมีผู้ร้องขอให้เจ้าพนักงานเก็บเกี่ยวและเจ้าพนักงานเห็นสมควรจัดการให้แล้วให้มีหนังสือแจ้งเจ้าหน้าที่ผู้ต้องชดใช้เงินทราบในขณะทำการยึดแล้วให้ทำการเก็บดอกผลนั้นเมื่อถึงกำหนดข้อ๒๙ การยึดเรือน โรงหรือสิ่งปลูกสร้างอย่างอื่นให้เจ้าพนักงานทำการยึดโดยบรรยายให้เห็นสภาพของสิ่งนั้น ๆ เช่น พื้น ฝาผนัง ประตูหน้าต่าง เสา เครื่องบนและหลังคา ใช้วัสดุชนิดใด มีกี่ชั้น กี่ห้องขนาดกว้างยาวสูงเท่าใด เก่าหรือใหม่เพียงใด เลขทะเบียนเท่าไรถ้าเป็นสถานที่ให้เช่ามีค่าเช่าเป็นจำนวนเท่าใด เป็นต้นข้อ๓๐การยึดสังหาริมทรัพย์มีรูปร่างและอสังหาริมทรัพย์ย่อมครอบไปถึงดอกผลแห่งทรัพย์สินนั้นด้วยเว้นแต่จะได้มีกฎหมายบัญญัติไว้เป็นอย่างอื่นข้อ๓๑ให้เจ้าพนักงานแสดงให้เห็นโดยชัดแจ้งตามวิธีที่เห็นสมควรว่าได้มีการยึดทรัพย์สินไว้แล้วเช่น(๑)การยึดสิ่งของให้เจ้าพนักงานปิดหรือผูกแผ่นเลขหมายบนสิ่งของที่ยึดให้ตรงตามบัญชีทรัพย์สินถ้าสามารถจะเก็บรวมเข้าหีบหรือตู้ได้ก็ให้รวมไว้แล้วปิดหีบหรือตู้ คาดเทปกาว และลงลายมือชื่อกำกับตราประทับอีกชั้นหนึ่ง(๒)การยึดที่ดิน ห้องชุด เรือน โรง หรือสิ่งปลูกสร้างอื่น ๆให้ปิดประกาศหรือทำเครื่องหมายไว้(๓)การยึดสัตว์ สัตว์พาหนะ หรือปศุสัตว์ จะใช้สีทาที่เขาหรือที่ตัวหรือจะใช้แผ่นเลขหมายผูกคอหรือจะต้อนเข้าคอกแล้วผูกเชือกที่ประตูคอกก็ได้แล้วแต่จะเห็นสมควรแต่อย่าให้เป็นการขัดข้องต่อการเลี้ยงรักษาสัตว์นั้นข้อ ๓๒เมื่อได้ยึดเรือกำปั่นหรือเรือมีระวางตั้งแต่หกตันขึ้นไปเรือกลไฟหรือเรือยนต์ มีระวางตั้งแต่ห้าตันขึ้นไป แพหรือสัตว์พาหนะให้แจ้งการยึดไปยังกรมการขนส่งทางน้ำและพาณิชย์นาวีหรือนายทะเบียนแห่งท้องที่แล้วแต่กรณีกรณียึดทรัพย์สินอื่นที่มีทะเบียนเช่น รถยนต์ เครื่องจักร ให้แจ้งการยึดไปยังนายทะเบียนแห่งทรัพย์สินนั้นข้อ๓๓ ในการยึดทรัพย์สินให้เจ้าพนักงานจัดทำบันทึกรายงานการดำเนินการโดยสังเขป หากมีพฤติการณ์หรือเหตุการณ์ที่สมควรบันทึกไว้เป็นหลักฐานก็ให้บันทึกไว้แล้วอ่านบันทึกนั้นให้ผู้ที่มีส่วนเกี่ยวข้องเช่น เจ้าหน้าที่ผู้ต้องชดใช้เงิน ผู้มีส่วนได้เสีย บุคคลที่อยู่ ณ ที่ยึดฟังแล้วให้ลงลายมือชื่อไว้เป็นหลักฐานด้วย ถ้าผู้ใดไม่ยอมลงลายมือชื่อให้บันทึกว่าอ่านให้ฟังแล้วไม่ยอมลงลายมือชื่อพร้อมกับลงลายมือชื่อเจ้าพนักงานและพยานรับรองไว้ข้อ๓๔ห้ามยึดทรัพย์สินของเจ้าหน้าที่ผู้ต้องชดใช้เงิน ดังต่อไปนี้(๑)เครื่องนุ่งห่มหลับนอน หรือเครื่องใช้ในครัวเรือน โดยประมาณราคารวมกันตามที่กำหนดไว้ในมาตรา ๒๘๕ แห่งประมวลกฎหมายวิธีพิจารณาความแพ่งในกรณีปลัดกระทรวงเห็นสมควรจะกำหนดทรัพย์สินดังกล่าวที่มีราคาเกินกว่าที่กำหนดไว้ตามมาตรา๒๘๕ แห่งประมวลกฎหมาย วิธีพิจารณาความแพ่ง ให้เป็นทรัพย์สินที่ไม่ต้องอยู่ในบังคับแห่งระเบียบนี้ก็ได้โดยคำนึงถึงความจำเป็นตามฐานะของเจ้าหน้าที่ผู้ต้องชดใช้เงิน ทั้งนี้ ให้คณะกรรมการสืบยึดอายัดทรัพย์สินเสนอความเห็นเพื่อประกอบการพิจารณาของปลัดกระทรวง(๒)เครื่องมือ หรือเครื่องใช้ที่จำเป็นในการเลี้ยงชีพหรือประกอบวิชาชีพโดยประมาณรวมกันราคาไม่เกินกว่าที่กำหนดไว้ตามมาตรา ๒๘๕แห่งประมวลกฎหมายวิธีพิจารณาความแพ่งแต่ถ้าเจ้าหน้าที่ผู้ต้องชดใช้เงินมีคำขอโดยทำเป็นคำร้องต่อปลัดกระทรวงขออนุญาตใช้เครื่องมือหรือเครื่องใช้อันจำเป็นเพื่อการดำเนินการเลี้ยงชีพหรือประกอบวิชาชีพอันมีราคาเกินกว่าจำนวนราคาดังกล่าวแล้วให้ปลัดกระทรวงมีอำนาจที่จะใช้ดุลพินิจอนุญาตหรือไม่อนุญาตภายในบังคับแห่งเงื่อนไขตามที่เห็นสมควร(๓)วัตถุ เครื่องใช้และอุปกรณ์ที่จำเป็นต้องใช้ทำหน้าที่แทนหรือช่วยอวัยวะของเจ้าหน้าที่ผู้ต้องชดใช้เงิน(๔)ทรัพย์สินอย่างใดที่โอนกันไม่ได้ตามกฎหมาย หรือตามกฎหมายย่อมไม่อยู่ในความรับผิดแห่งการบังคับคดีทรัพย์สินของเจ้าหน้าที่ผู้ต้องชดใช้เงินอันมีลักษณะเป็นของส่วนตัวโดยแท้เช่น หนังสือสำหรับวงศ์ตระกูลโดยเฉพาะ จดหมายหรือสมุดบัญชีต่าง ๆ นั้นอาจยึดมาตรวจดูเพื่อประโยชน์ แห่งการยึดทรัพย์สินได้ถ้าจำเป็นแต่ห้ามมิให้เอาออกขายทอดตลาด(๕)ทรัพย์สินของกสิกรตามกฎหมายว่าด้วยการยึดทรัพย์สินของกสิกร ได้แก่ พืชพันธุ์ที่ใช้ในปีต่อไปตามสมควรพืชผลที่เก็บไว้สำหรับเลี้ยงตัวและครอบครัวตามฐานานุรูปสำหรับหนึ่งปีสัตว์และเครื่องมือประกอบอาชีพที่มีไว้พอแก่การดำเนินอาชีพต่อไปข้อ๓๕ ให้เจ้าพนักงานจัดทำบัญชีทรัพย์สินที่ยึดโดยแสดงรายละเอียดเช่น ชื่อ ประเภท จำนวน ขนาด น้ำหนักสภาพและราคาประเมินแห่งทรัพย์สิน เป็นต้น ตามลำดับหมายเลขไว้ข้อ๓๖ การจดบัญชีทรัพย์สินถ้าเป็นทรัพย์สินหลายสิ่งราคาเล็กน้อยจะมัดรวมหรือกองรวมกันแล้วจดเป็นเลขหมายเดียวกันก็ได้ข้อ๓๗เมื่อทำการยึดทรัพย์สินของเจ้าหน้าที่ผู้ต้องชดใช้เงินแล้วให้แจ้งรายการยึดและราคาประเมินให้เจ้าหน้าที่ผู้ต้องชดใช้เงินทราบและถ้าทรัพย์สินที่ยึดมีผู้ถือกรรมสิทธิ์รวมให้แจ้งการยึดให้ผู้ถือกรรมสิทธิ์รวมทราบด้วยหากไม่สามารถจะกระทำตามความในวรรคก่อนได้ให้ปิดประกาศแจ้งการยึดไว้ ณสถานที่ที่ยึดหรือประกาศแจ้งการยึดทางหนังสือพิมพ์รายวัน ไม่เกิน ๗ วันถ้าทรัพย์สินที่ยึดเป็นที่ดินและห้องชุดให้แจ้งการยึดนั้นให้เจ้าพนักงานที่ดินท้องที่ที่ที่ดินตั้งอยู่ทราบเพื่อบันทึกการยึดไว้ในทะเบียนเมื่อดำเนินการดังกล่าวแล้วเสร็จให้คณะกรรมการสืบ ยึดอายัดทรัพย์สินรายงานการยึดทรัพย์สินพร้อมบัญชีทรัพย์สินที่ยึดต่อปลัดกระทรวงเพื่อสั่งการให้คณะกรรมการจัดการขายทอดตลาดดำเนินการขายทอดตลาดต่อไปส่วนที่ ๕วิธีการประเมินราคาทรัพย์สิน ข้อ๓๘ การประเมินราคาที่ดินให้คณะกรรมการสืบ ยึด อายัดทรัพย์สิน พิจารณาตามหลักเกณฑ์เหล่านี้ประกอบกัน คือ(๑)ราคาซื้อขายกันในท้องตลาดโดยคำนึงถึงสภาพแห่งที่ดินนั้นว่าเป็นที่ดินประเภทใด เช่น ที่อยู่อาศัย ที่โรงงาน ที่ให้บริการหรือค้าขายที่สวน ที่นา ที่ไร่ เป็นต้น และที่นั้นอยู่ในทำเลอย่างใด เช่น อยู่ในทำเลค้าขาย ที่ชุมนุมชนอยู่ติดถนนหรือแม่น้ำลำคลองหรือไม่ รถยนต์เข้าถึงหรือไม่ หากเป็นที่ให้เช่ามีผลประโยชน์หรือรายได้มากน้อยเพียงใด(๒)ราคาที่ดินบริเวณใกล้เคียง ซึ่งเจ้าพนักงานเคยขายทอดตลาดไปแล้ว(๓)ราคาซื้อขาย หรือจำนอง หรือขายฝากครั้งสุดท้ายของที่ดินที่ยึด และที่ดินข้างเคียง(๔)ราคาประเมินทุนทรัพย์เพื่อเรียกเก็บค่าธรรมเนียมการจดทะเบียนสิทธิและนิติกรรมตามประมวลกฎหมายที่ดินการประเมินราคาที่ดินตามวรรคหนึ่งอาจขอให้หน่วยงานที่มีหน้าที่ในการประเมินราคาทรัพย์สินผู้เชี่ยวชาญผู้ชำนาญการพิเศษหรือผู้มีความรู้เชี่ยวชาญช่วยตรวจสอบและประเมินราคาก็ได้ข้อ๓๙การประเมินราคาทรัพย์สินอื่นนอกจากที่ดิน ให้คณะกรรมการสืบ ยึดอายัดทรัพย์สินประเมินตามราคาซื้อขายในท้องตลาดตามสภาพความเก่าใหม่ของทรัพย์สินนั้นๆการประเมินราคาทรัพย์สินอื่นนอกจากที่ดินตามวรรคหนึ่งอาจขอให้หน่วยงานที่มีหน้าที่ในการประเมินราคาทรัพย์สินผู้เชี่ยวชาญ ผู้ชำนาญการพิเศษหรือผู้มีความรู้เชี่ยวชาญ ช่วยตรวจสอบและประเมินราคาก็ได้ข้อ๔๐การประเมินราคาทรัพย์สินที่มีการจำนองหรือจำนำให้ปฏิบัติเช่นเดียวกับข้อ ๓๘และข้อ ๓๙ แต่ให้หมายเหตุไว้ด้วยว่า จำนองหรือจำนำเมื่อใด ต้นเงินเท่าใดเพื่อประกอบดุลพินิจในการขายทอดตลาดข้อ๔๑ หากปลัดกระทรวงเห็นว่าราคาทรัพย์สินที่คณะกรรมการสืบ ยึด อายัด ทรัพย์สินประเมินไม่เหมาะสมหรือผู้มีส่วนได้เสียในการยึดทรัพย์สินร้องขอโดยมีเหตุผลอันสมควรปลัดกระทรวงมีอำนาจแก้ไขราคาประเมินได้เอง หรือมีคำสั่งให้คณะกรรมการสืบ ยึดอายัดทรัพย์สินทำการประเมินราคาใหม่หรือขอให้หน่วยงานที่มีหน้าที่ในการประเมินราคาทรัพย์สินหรือผู้เชี่ยวชาญในการประเมินราคาทรัพย์สินช่วยประเมินราคาให้กรณีประเมินราคาตามคำร้องขอของผู้มีส่วนได้เสียในการยึดทรัพย์สินให้ผู้ร้องขอเป็นผู้เสียค่าใช้จ่ายและเมื่อได้มีการแก้ไขราคาประเมินแล้วให้เจ้าพนักงานแจ้งราคาประเมินที่ได้แก้ไขใหม่ให้ผู้มีส่วนได้เสียทราบส่วนที่ ๖การคัดค้านการยึดทรัพย์สิน ข้อ๔๒ถ้าบุคคลใดจะยื่นคำร้องคัดค้านการยึดทรัพย์สิน โดยกล่าวอ้างว่าเจ้าหน้าที่ผู้ต้องชดใช้เงินไม่ใช่เจ้าของทรัพย์สินที่เจ้าพนักงานได้ยึดไว้ก่อนนำทรัพย์สินดังกล่าวออกขายทอดตลาดให้บุคคลนั้นยื่นคำร้องขอต่อปลัดกระทรวงเพื่อให้มีคำสั่งปล่อยทรัพย์สินเช่นว่านั้นและเมื่อปลัดกระทรวงได้รับคำร้องขอเช่นว่านี้ ให้งดการขายทอดตลาดหรือจำหน่ายทรัพย์สินนั้นไว้ในระหว่างรอคำวินิจฉัยชี้ขาดของปลัดกระทรวงต่อไปเว้นแต่(๑)หากมีพยานหลักฐานเบื้องต้นแสดงว่าคำร้องขอนั้นไม่มีมูลและยื่นเข้ามาเพื่อประวิงเวลาให้ล่าช้าปลัดกระทรวงมีอำนาจสั่งให้ผู้ร้องวางเงินต่อสำนักงานปลัดกระทรวงสาธารณสุขหรือสำนักงานสาธารณสุขจังหวัดในเวลาที่กำหนด ตามจำนวนเงินที่เห็นสมควรเพื่อประกันความเสียหายใด ๆที่อาจได้รับเนื่องจากเหตุที่เนิ่นช้าในการขายทอดตลาดอันเกิดแต่การยื่นคำร้องขอนั้นถ้าผู้ร้องไม่ปฏิบัติตามคำสั่ง เช่นว่านี้ให้ปลัดกระทรวงยกคำร้องนั้นเสียและมีคำสั่งให้ดำเนินการต่อไป(๒)ถ้าทรัพย์สินที่พิพาทนั้นเป็นสังหาริมทรัพย์และมีพยานหลักฐานเบื้องต้นแสดงว่าคำร้องขอนั้นไม่มีเหตุผลอันควรฟังหรือถ้าปรากฏว่าทรัพย์สินที่ยึดเป็นสังหาริมทรัพย์ที่เก็บไว้นานไม่ได้ปลัดกระทรวงมีอำนาจสั่งให้คณะกรรมการจัดการขายทอดตลาดทรัพย์สินดำเนินการจำหน่ายทรัพย์สินนั้นโดยไม่ชักช้าส่วนที่ ๗การเก็บรักษาทรัพย์สินที่ยึด ข้อ๔๓ทรัพย์สินที่ยึดไว้แล้วให้นำมาเก็บรักษาไว้ที่สำนักงานปลัดกระทรวงสาธารณสุขหรือสำนักงานสาธารณสุขจังหวัดหรือสถานที่อื่นตามที่คณะกรรมการสืบ ยึด อายัดทรัพย์สินตามข้อ ๑๑ จะเห็นสมควร แต่ถ้าเป็นอสังหาริมทรัพย์หรือสิ่งของอื่นซึ่งลำบากต่อการขนย้ายให้มอบแก่บุคคลที่สมควรเป็นผู้ดูแลรักษาไว้การมอบทรัพย์สินที่ยึดให้บุคคลอื่นดูแลรักษาให้ถือหลักเกณฑ์ดังต่อไปนี้(๑)ถ้าเจ้าหน้าที่ผู้ต้องชดใช้เงินยอมรับรักษาทรัพย์สินที่ยึดและเจ้าพนักงานเห็นสมควรจะมอบทรัพย์สินนั้นให้เจ้าหน้าที่ผู้ต้องชดใช้เงินเป็นผู้ดูแลรักษาก็ได้(๒)ถ้าเจ้าหน้าที่ผู้ต้องชดใช้เงินไม่รับรักษาทรัพย์สินที่ยึดและเจ้าพนักงานเห็นสมควรจะมอบทรัพย์สินไว้ในความดูแลของบุคคลอื่นซึ่งครอบครองทรัพย์สินนั้นอยู่ก็ได้(๓)ถ้าไม่สามารถปฏิบัติตาม (๑) และ (๒) ได้ สำนักงานปลัดกระทรวงสาธารณสุขจะเช่าสถานที่เก็บทรัพย์สินและจ้างผู้ดูแลรักษาทรัพย์สินนั้นไว้ก็ได้ ทั้งนี้การเช่าให้เป็นไปตามกฎหมายว่าด้วยการพัสดุข้อ๔๔ให้เจ้าพนักงานจดไว้ในรายการยึดทรัพย์สินโดยชัดแจ้งว่าได้จัดการเก็บรักษาทรัพย์สินนั้นอย่างไร และต้องเสียค่าใช้จ่ายในการยึดทรัพย์สินค่าเช่าสถานที่เก็บทรัพย์สิน ค่าจ้างดูแลรักษาทรัพย์สินเท่าใด ทั้งนี้ให้เจ้าหน้าที่ผู้ต้องชดใช้เงินเป็นผู้เสียค่าใช้จ่ายทั้งหมดข้อ๔๕ให้ผู้รับรักษาทรัพย์สินโดยมีค่าตอบแทนหรือไม่มีค่าตอบแทนหรือผู้ให้เช่าสถานที่เก็บรักษาทรัพย์สินก็ดี หรือผู้รับจ้างดูแลทรัพย์สินก็ดีทำสัญญารักษาทรัพย์สินกับสำนักงานปลัดกระทรวงสาธารณสุข ทั้งนี้การเช่าให้เป็นไปตามกฎหมายว่าด้วยการพัสดุส่วนที่ ๘วิธีการอายัดทรัพย์สิน ข้อ๔๖เมื่อปลัดกระทรวงลงนามในคำสั่งอายัดทรัพย์สินแล้ว ให้คณะกรรมการสืบ ยึดอายัดทรัพย์สินดำเนินการส่งคำสั่งอายัดให้แก่เจ้าหน้าที่ผู้ต้องชดใช้เงินและบุคคลภายนอกซึ่งต้องส่งมอบเงินหรือสิ่งของนั้นข้อ๔๗ ให้คณะกรรมการสืบ ยึดอายัดทรัพย์สิน อายัดสังหาริมทรัพย์อันมีรูปร่างและอสังหาริมทรัพย์รวมทั้งสิทธิทั้งปวงอันมีอยู่ในทรัพย์สินเหล่านั้นหรือเงินที่บุคคลภายนอกจะต้องส่งมอบหรือโอนหรือชำระให้แก่เจ้าหน้าที่ผู้ต้องชดใช้เงินในการอายัดดังกล่าวเจ้าพนักงานมีอำนาจที่จะยึดบรรดาเอกสารทั้งปวงที่ให้สิทธิแก่เจ้าหน้าที่ผู้ต้องชดใช้เงินในอันที่จะได้รับส่งมอบหรือรับโอนทรัพย์สินหรือสิทธิ หรือได้รับชำระเงินเช่นว่านั้นข้อ๔๘ห้ามอายัดทรัพย์สินของเจ้าหน้าที่ผู้ต้องชดใช้เงิน ดังต่อไปนี้(๑) เบี้ยเลี้ยงชีพซึ่งกฎหมายกำหนดไว้และเงินรายได้เป็นคราว ๆ อันบุคคลภายนอกได้ยกให้เพื่อเลี้ยงชีพเป็นจำนวนตามที่ปลัดกระทรวงเห็นสมควร(๒)เงินเดือน ค่าจ้าง บำนาญ บำเหน็จ และเบี้ยหวัดของข้าราชการหรือลูกจ้างของรัฐบาลและเงินสงเคราะห์หรือบำนาญที่รัฐบาลได้จ่ายให้แก่คู่สมรสหรือญาติที่ยังมีชีวิตของบุคคลเหล่านั้น(๓)เงินเดือน ค่าจ้าง บำนาญ ค่าชดใช้เงินสงเคราะห์หรือรายได้อื่นในลักษณะเดียวกันของพนักงาน ลูกจ้าง หรือคนงานนอกจากที่กล่าวไว้ใน (๒)ที่นายจ้างจ่ายให้แก่บุคคลเหล่านั้นหรือคู่สมรสหรือญาติที่ยังมีชีวิตของบุคคลเหล่านั้นเป็นจำนวนตามที่ปลัดกระทรวงเห็นสมควร(๔)เงินฌาปนกิจสงเคราะห์ที่เจ้าหน้าที่ผู้ต้องชดใช้เงินได้รับอันเนื่องมาจากความตายของบุคคลอื่นเป็นจำนวนตามที่จำเป็นในการดำเนินการฌาปนกิจศพตามฐานะของผู้ตายที่ปลัดกระทรวงเห็นสมควรในการกำหนดจำนวนเงินตาม(๑) และ (๓) ให้คณะกรรมการสืบ ยึด อายัดทรัพย์สิน เสนอความเห็นประกอบการพิจารณาของปลัดกระทรวงโดยกำหนดให้ไม่น้อยกว่าอัตราเงินเดือนขั้นต่ำสุดของข้าราชการพลเรือนในขณะนั้นทั้งนี้ โดยคำนึงถึงฐานะในทางครอบครัวของเจ้าหน้าที่ผู้ต้องชดใช้เงินและจำนวนบุพการีและผู้สืบสันดานซึ่งอยู่ในความอุปการะของเจ้าหน้าที่ผู้ต้องชดใช้เงินด้วยส่วนที่ ๙การคัดค้านการอายัดทรัพย์สิน ข้อ๔๙ถ้าบุคคลภายนอกได้รับคำสั่งอายัดทรัพย์สินปฏิเสธหรือโต้แย้งหนี้ที่เรียกร้องเอาแก่ตนให้คณะกรรมการสืบ ยึด อายัดทรัพย์สินทำการไต่สวนตรวจสอบว่าหนี้ที่เรียกร้องมีอยู่จริงแล้วรายงานให้ปลัดกระทรวงออกคำสั่งเตือนให้บุคคลนั้นปฏิบัติตามคำสั่งอายัดอีกครั้งถ้าบุคคลดังกล่าวไม่ปฏิบัติตามคำสั่งอายัด ให้สำนักงานปลัดกระทรวงสาธารณสุขดำเนินการฟ้องคดีให้บุคคลดังกล่าวรับผิดเสมือนหนึ่งบุคคลนั้นเป็นเจ้าหน้าที่ผู้ต้องชดใช้เงินตลอดจนค่าแห่งความเสียหายใด ๆ ที่เกิดขึ้นเพราะการไม่ปฏิบัติตามคำสั่งอายัดทรัพย์สินพร้อมกันไปด้วยหากบุคคลภายนอกได้รับคำสั่งอายัด ปฏิเสธหรือโต้แย้งหนี้ที่เรียกร้องเอาแก่ตนให้คณะกรรมการสืบยึดอายัดทรัพย์สิน ทำการไต่สวนตรวจสอบพิจารณาว่าหนี้ที่เรียกร้องไม่มีอยู่จริงแล้วรายงานให้ปลัดกระทรวงออกคำสั่งเพิกถอนคำสั่งอายัดและจัดส่งไปยังบุคคลภายนอกได้รับคำสั่งอายัดต่อไปถ้าไม่มีการคัดค้านการอายัดทรัพย์สินแต่บุคคลผู้ได้รับคำสั่งอายัดมิได้ปฏิบัติตามคำสั่งอายัดให้สำนักงานปลัดกระทรวงสาธารณสุขดำเนินการฟ้องคดีตามวรรคหนึ่งส่วนที่ ๑๐การจัดการทรัพย์สินที่อายัด ข้อ๕๐ ทรัพย์สินที่อายัดให้จัดการดังต่อไปนี้(๑)ถ้าเป็นพันธบัตรและหลักทรัพย์ที่เป็นประกัน ซึ่งเป็นของเจ้าหน้าที่ผู้ต้องชดใช้เงินออกให้แก่ผู้ถือหรือออกในนามของเจ้าหน้าที่ผู้ต้องชดใช้เงิน ให้คณะกรรมการสืบ ยึดอายัดทรัพย์สินจะเสนอต่อปลัดกระทรวงให้มีคำสั่งอนุญาตให้จำหน่ายทรัพย์สินเหล่านั้นตามรายการขานราคาในวันที่ขายก็ได้หากทรัพย์สินเหล่านั้นมีรายการขานราคากำหนดไว้ ณสถานแลกเปลี่ยนหรือไม่เห็นชอบด้วยให้ขายทรัพย์สินเหล่านั้นโดยวิธีขายทอดตลาด(๒)ถ้าเป็นตราสารเปลี่ยนมือ เช่น ตั๋วเงิน ให้คณะกรรมการสืบ ยึดอายัดทรัพย์สินเสนอปลัดกระทรวง มีคำสั่งอนุญาตจำหน่ายตามราคาที่ปรากฏในตราสารหรือราคาต่ำกว่านั้นตามที่ปลัดกระทรวงเห็นสมควร ถ้าปลัดกระทรวงไม่เห็นชอบด้วยให้นำตราสารนั้นออกขายทอดตลาด(๓)ถ้าสิ่งของที่จะต้องส่งมอบตามสิทธิเรียกร้องที่ถูกอายัดนั้นได้ส่งมอบให้แก่สำนักงานปลัดกระทรวงสาธารณสุขหรือสำนักงานสาธารณสุขจังหวัดแล้วให้นำออกขายโดยการขายทอดตลาด(๔)ถ้าการจำหน่ายสิทธิเรียกร้องที่ถูกอายัดนั้น กระทำได้โดยยาก เนื่องจากการชำระหนี้นั้นต้องอาศัยการชำระหนี้ตอบแทนหรืออาจต้องด้วยเหตุผลอื่นอันจะทำให้การชำระหนี้นั้นล่าช้าออกไปอีกและอาจเกิดความเสียหายขึ้นได้เมื่อบุคคลผู้มีส่วนได้เสีย หรือคณะกรรมการสืบ ยึด อายัดทรัพย์สินเสนอปลัดกระทรวงเพื่อมีคำสั่งให้จำหน่ายโดยวิธีอื่นก็ได้หมวด ๓การขายทอดตลาดทรัพย์สิน ส่วนที่ ๑คณะกรรมการจัดการขายทอดตลาด ข้อ๕๑ ให้มีคณะกรรมการจัดการขายทอดตลาดซึ่งแต่งตั้งโดยปลัดกระทรวง ประกอบด้วย(๑)ในราชการบริหารส่วนกลาง ให้ผู้ตรวจราชการกระทรวงที่ปลัดกระทรวงเห็นสมควรแต่งตั้งเป็นประธานเจ้าหน้าที่กลุ่มคลังและพัสดุตำแหน่งนักวิชาการเงินและบัญชีผู้แทนจากหน่วยงานที่เจ้าหน้าที่ผู้ต้องชดใช้เงินสังกัดหรือเคยสังกัดอยู่เป็นกรรมการ ผู้อำนวยการกลุ่มกฎหมายเป็นกรรมการและเลขานุการ นิติกรกลุ่มกฎหมาย เป็นกรรมการและผู้ช่วยเลขานุการ(๒)ในราชการบริหารส่วนกลางที่สำนักงานตั้งอยู่ในส่วนภูมิภาคและราชการบริหารส่วนภูมิภาคให้นายแพทย์สาธารณสุขจังหวัดหรือผู้ที่นายแพทย์สาธารณสุขจังหวัดมอบหมายเป็นประธานกรรมการนักวิชาการเงินและบัญชีของสำนักงานสาธารณสุขจังหวัดผู้แทนจากหน่วยงานที่เจ้าหน้าที่ผู้ต้องชดใช้เงินสังกัดหรือเคยสังกัดอยู่เป็นกรรมการหัวหน้ากลุ่มงานนิติการหรือหัวหน้ากลุ่มงานบริหารทั่วไปของสำนักงานสาธารณสุขจังหวัดเป็นกรรมการและเลขานุการนิติกรหรือผู้ปฏิบัติหน้าที่นิติกรเป็นกรรมการและผู้ช่วยเลขานุการ(๓)กรณีทรัพย์สินที่จะทำการขายทอดตลาดนั้นตั้งอยู่ในเขตพื้นที่จังหวัดอื่นหรือตั้งอยู่ในเขตพื้นที่ส่วนกลาง ให้คณะกรรมการจัดการขายทอดตลาดตาม (๑) หรือ (๒)แล้วแต่กรณี รายงานให้ปลัดกระทรวงทราบเพื่อแต่งตั้งคณะกรรมการจัดการขายทอดตลาดตาม(๑) หรือ (๒) แล้วแต่กรณี ดำเนินการขายทอดตลาดแทนได้การแต่งตั้งคณะกรรมการจัดการขายทอดตลาดตามวรรคหนึ่งเพื่อจัดการขายทอดตลาดหากจำเป็นจะแต่งตั้งบุคคลที่มีความเชี่ยวชาญเฉพาะเกี่ยวกับทรัพย์สินที่จะขายทอดตลาดเข้าร่วมเป็นกรรมการและทำหน้าที่เป็นผู้ทอดตลาดด้วยก็ได้หากประธานกรรมการไม่อยู่ในที่ประชุมหรือไม่สามารถมาปฏิบัติหน้าที่ได้ให้กรรมการที่มาประชุมเลือกกรรมการคนหนึ่งขึ้นทำหน้าที่แทนส่วนที่ ๒วิธีการขายทอดตลาดทรัพย์สิน ข้อ๕๒ ให้คณะกรรมการจัดการขายทอดตลาดจัดทำรายงานขออนุญาตขายทอดตลาดทรัพย์สินพร้อมทั้งแนบเอกสารที่เกี่ยวข้อง เช่นสำเนาคำสั่งแต่งตั้งเจ้าพนักงานให้ยึดทรัพย์สิน ประกาศเรื่องยึดทรัพย์สินบัญชียึดทรัพย์สิน และเอกสารอื่นใดอันเกี่ยวกับการขายทอดตลาดทรัพย์สิน เป็นต้นตลอดจนเสนอความเห็นว่าควรขายทอดตลาดทรัพย์สินไว้ในรายงานพร้อมทั้งเสนอให้ปลัดกระทรวงลงนามในคำสั่งให้ขายทอดตลาดทรัพย์สินภายใน ๓๐ วันนับแต่วันที่ได้ยึดหรืออายัดทรัพย์สินเสร็จสิ้นข้อ๕๓เมื่อปลัดกระทรวงมีคำสั่งให้ขายทอดตลาดทรัพย์สินแล้วให้คณะกรรมการจัดการขายทอดตลาดจัดทำประกาศ เรื่อง ขายทอดตลาดทรัพย์สินโดยแสดงรายละเอียดเกี่ยวกับทรัพย์สินที่จะขาย เช่น ชื่อเจ้าของทรัพย์สิน วัน เวลาสถานที่ที่จะขาย ชื่อ ประเภท ลักษณะ จำนวน ขนาดน้ำหนักและภาระติดพันเกี่ยวกับทรัพย์สินนั้น ๆ เป็นต้นถ้าเป็นที่ดินให้แจ้งเนื้อที่อาณาเขต ชื่อเจ้าของที่ดินข้างเคียงสถานที่ตั้งพร้อมทั้งแผนที่พอสังเขปข้อ๕๔เมื่อประธานกรรมการจัดการขายทอดตลาดได้ลงนามในประกาศเรื่องขายทอดตลาดทรัพย์สินแล้วให้จัดส่งประกาศเรื่องขายทอดตลาดทรัพย์สินนั้นให้แก่เจ้าหน้าที่ผู้ต้องชดใช้เงินและผู้มีส่วนได้เสีย ทั้งปิดประกาศไว้โดยเปิดเผย ณ สถานที่ที่จะขายสถานที่ที่ทรัพย์สินนั้นตั้งอยู่ ที่ชุมนุมชน และสถานที่ราชการอันเห็นสมควร ก่อนกำหนดวันขายไม่น้อยกว่า๗ วันถ้าประธานกรรมการจัดการขายทอดตลาดเห็นสมควรจะลงประกาศโฆษณาการขายทอดตลาดทรัพย์สินนั้นในหนังสือพิมพ์รายวันหรือทางวิทยุกระจายเสียง หรือทางโทรทัศน์หรือทางสื่ออิเล็กทรอนิกส์ก่อนกำหนดวันขายไม่น้อยกว่า ๗ วันก็ได้ข้อ ๕๕การกำหนดวันขายทอดตลาดในประกาศเรื่องขายทอดตลาดทรัพย์สิน ให้ถือเกณฑ์ดังนี้(๑)ที่ดิน หรือที่ดินพร้อมสิ่งปลูกสร้าง กำหนดวันขายไม่น้อยกว่า ๓๐ วัน แต่ไม่เกิน ๙๐วันนับแต่วันที่ที่ลงประกาศ เรื่อง ขายทอดตลาดทรัพย์สิน(๒)โรงเรือน สิ่งปลูกสร้างต่าง ๆ และทรัพย์สินอื่น กำหนดวันขายไม่น้อยกว่า ๒๐วันแต่ไม่เกิน ๓๐ วัน นับแต่วันที่ที่ลงประกาศ เรื่อง ขายทอดตลาดทรัพย์สิน(๓)ในกรณีจำเป็นเร่งด่วนคณะกรรมการจัดการขายทอดตลาดอาจขายทอดตลาดทรัพย์สินได้เมื่อพ้นระยะเวลาอย่างน้อย ๕วัน นับแต่วันที่ยึดทรัพย์สินเสร็จสิ้นในกรณีของสดหรือของเสียง่ายให้นำออกขายได้ทันทีหรือดำเนินการโดยวิธีอื่นตามที่เห็นสมควร(๔)เมื่อประกาศขายทอดตลาดทรัพย์สินไปแล้วหากมีความจำเป็นจนไม่อาจขายทอดตลาดทรัพย์สินได้คณะกรรมการจัดการขายทอดตลาดอาจเลื่อนหรืองดการขายทอดตลาดทรัพย์สินก็ได้ข้อ๕๖ การขายทอดตลาดทรัพย์สิน ให้คณะกรรมการจัดการขายทอดตลาดถือปฏิบัติดังนี้(๑)การขายทอดตลาดทรัพย์สินที่ติดจำนอง ให้มีหนังสือแจ้งให้ผู้รับจำนองทราบถึงวันเวลาและสถานที่ที่จะทำการขายทอดตลาดพร้อมทั้งให้สอบถามผู้รับจำนองถึงรายละเอียดของภาระจำนอง เช่น ต้นเงินดอกเบี้ยที่ค้างชำระ ตลอดจนวิธีการขายทอดตลาดว่าจะให้ขายโดยติดจำนองหรือปลอดจำนองถ้าผู้รับจำนองไม่แจ้งให้ทราบภายใน ๑๕ วัน นับแต่วันที่ได้รับหนังสือแล้วให้ขายทรัพย์สินนั้นโดยติดจำนองในกรณีที่ได้รับแจ้งจากผู้รับจำนองให้ขายทรัพย์สินโดยปลอดจำนองคณะกรรมการจัดการขายทอดตลาดอาจพิจารณาให้ขายทรัพย์สินโดยติดจำนองก็ได้เมื่อได้รับอนุญาตจากปลัดกระทรวงการขายทรัพย์สินโดยติดจำนองให้แสดงรายชื่อผู้รับจำนองพร้อมทั้งต้นเงินและดอกเบี้ยที่ยังค้างชำระจนถึงวันขายและข้อความว่าผู้ใดซื้อทรัพย์สินนั้นต้องรับภาระจำนองติดไปด้วย ไว้ในประกาศ เรื่องขายทอดตลาดทรัพย์สินโดยชัดเจนการขายทอดตลาดโดยปลอดจำนองการกำหนดราคาขายให้พิจารณาถึงต้นเงินดอกเบี้ยจำนองซึ่งยังค้างชำระแก่ผู้รับจำนองจนถึงวันขาย พร้อมทั้งค่าธรรมเนียมค่าใช้จ่ายในการยึด และขายทอดตลาดและเงินที่เจ้าหน้าที่ผู้ต้องชดใช้เงินต้องชำระถ้าเห็นว่าเงินที่ได้จากการขายทอดตลาดไม่อาจปลดเปลื้องหนี้ได้หรือหากขายทอดตลาดแล้วเจ้าหนี้จำนองจะได้รับเงินจากการขายทอดตลาดไปทั้งหมดก็ให้งดการขายทอดตลาดและรายงานปลัดกระทรวงพิจารณาสั่งการเป็นราย ๆ ไปการขอรับชำระหนี้ของผู้รับจำนองให้ถือหนังสือตอบรับของผู้รับจำนองตามวรรคหนึ่งเป็นคำขอรับชำระหนี้จำนองก่อนจ่ายเงินชำระหนี้จำนองพร้อมดอกเบี้ยต้องตรวจสอบให้แน่ชัดเสียก่อนว่าหนี้จำนองและดอกเบี้ยเป็นหนี้บุริมสิทธิที่จะได้รับชำระหนี้ก่อนเจ้าหนี้สามัญหรือไม่และผู้รับจำนองได้ปลดหนี้จำนองให้แล้ว พร้อมทั้งให้ขอใบรับยึดถือไว้เป็นหลักฐานในการชำระหนี้จำนองพร้อมดอกเบี้ยด้วยจึงจะจ่ายเงินให้แก่ผู้รับจำนองได้(๒)ถ้าทรัพย์สินที่จะขายทอดตลาดเป็นตู้นิรภัย หีบ กำปั่นเหล็กหรือทรัพย์สินอื่นที่มีลักษณะเดียวกันให้คณะกรรมการจัดการขายทอดตลาดจัดการเปิดเสียก่อน จึงจะขายทอดตลาดได้(๓)การขายทอดตลาดทรัพย์สินประเภทซึ่งผู้ยึดถือครอบครองจะต้องได้รับอนุญาตจากเจ้าพนักงานตามกฎหมายเสียก่อนเช่น อาวุธปืน เป็นต้น ให้ผู้ซื้อวางมัดจำไว้ไม่น้อยกว่าร้อยละ ๒๕ของราคาซื้อและให้ผู้ซื้อจัดการนำใบอนุญาตมาแสดงภายใน ๓๐ วันพร้อมทั้งชำระเงินที่ค้างให้ครบถ้วน ถ้าพ้นกำหนดนี้แล้วผู้ซื้อไม่สามารถนำใบอนุญาตมาแสดงได้ก็ให้ริบเงินมัดจำนั้นแล้วนำส่งกลุ่มคลังและพัสดุสำนักบริหารกลางสำนักงานปลัดกระทรวงสาธารณสุข หรือสำนักงานสาธารณสุขจังหวัด แล้วแต่กรณีและให้จัดการขายทอดตลาดใหม่ได้(๔)การขายทอดตลาดทรัพย์สินที่จะต้องมีใบอนุญาตกำกับ เช่น สุราตั้งแต่ ๑๐ลิตรขึ้นไปให้คณะกรรมการจัดการขายทอดตลาดขอความร่วมมือไปยังเจ้าพนักงานสรรพสามิตจัดการออกใบอนุญาตขนสุราให้แก่ผู้ซื้อด้วย(๕)การขายทอดตลาดทรัพย์สินหลายสิ่งให้ปฏิบัติ ดังนี้(ก)ให้แยกขายทีละสิ่งต่อเนื่องกัน เว้นแต่คณะกรรมการจัดการขายทอดตลาดจะเห็นสมควรกำหนดให้ดำเนินการดังนี้ก็ได้๑)จัดสังหาริมทรัพย์ซึ่งมีราคาเล็กน้อยรวมขายเป็นกอง ๆ ได้๒)จัดสังหาริมทรัพย์หรืออสังหาริมทรัพย์สองสิ่งหรือกว่านั้นขึ้นไปรวมขายไปด้วยกันได้ในเมื่อเป็นที่เห็นได้ว่าเงินรายได้จากการขายจะเพิ่มขึ้นเพราะเหตุนั้น(ข)ในการขายอสังหาริมทรัพย์รายใหญ่ และทรัพย์สินนั้นอาจแบ่งแยกออกเป็นส่วน ๆได้คณะกรรมการจัดการขายทอดตลาดมีอำนาจขายทรัพย์สินนั้นเป็นส่วน ๆ ได้ในเมื่อเป็นที่เห็นว่าเงินรายได้ทั้งหมดจะเพิ่มขึ้นเพราะเหตุนั้น(ค)การขายทรัพย์สินหลายสิ่งด้วยกัน คณะกรรมการจัดการขายทอดตลาดมีอำนาจกำหนดลำดับที่จะขายทรัพย์สินนั้นได้(ง)บุคคลผู้มีส่วนได้เสียในทรัพย์สินที่จะขายทอดตลาดอาจร้องขอให้คณะกรรมการจัดการขายทอดตลาดรวมหรือแยกหรือให้ขายทรัพย์สินนั้นตามลำดับที่กำหนดไว้หรือจะร้องคัดค้านการขายของคณะกรรมการจัดการขายทอดตลาดใน (ก) ถึง (ค) ก็ได้ในกรณีที่คณะกรรมการจัดการขายทอดตลาดไม่ยอมปฏิบัติตามคำร้องขอหรือคัดค้านเช่นว่านั้นผู้มีส่วนได้เสียจะยื่นคำขอต่อปลัดกระทรวงโดยทำเป็นคำร้องภายใน ๗ วันนับแต่วันที่ผู้มีส่วนได้เสียได้รับแจ้งการปฏิเสธเป็นลายลักษณ์อักษรจากคณะกรรมการจัดการขายทอดตลาดเพื่อขอให้มีคำสั่งชี้ขาดในเรื่องนั้นก็ได้ข้อ๕๗ วิธีการขายทอดตลาดทรัพย์สินให้คณะกรรมการจัดการขายทอดตลาดดำเนินการ ดังต่อไปนี้(๑)ก่อนเริ่มขายทอดตลาดทรัพย์สินให้ทำสัญลักษณ์หรือเครื่องหมายการขายทอดตลาดและอ่านประกาศเรื่องขายทอดตลาดทรัพย์สินณ สถานที่ขายโดยเปิดเผย(๒)คณะกรรมการจัดการขายทอดตลาดจะเข้าสู้ราคา หรือใช้ผู้หนึ่งผู้ใดเข้าสู้ราคาในการขายทอดตลาดทรัพย์สินที่ตนเป็นผู้จัดการขายไม่ได้(๓)เมื่อคณะกรรมการจัดการขายทอดตลาดเห็นว่าทรัพย์สินที่ทำการขายทอดตลาดมีมูลค่าสูงมากหรือมีผู้ใดจะสู้ราคาโดยไม่สุจริตหรือไม่สามารถจะชำระราคาได้ให้คณะกรรมการจัดการขายทอดตลาดจัดให้มีการวางหลักประกันที่เชื่อถือได้ตามที่เห็นสมควร(๔)การขายทอดตลาดทรัพย์สินให้ผู้ขายทอดตลาดแสดงความตกลงขายด้วยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดถ้ายังไม่ได้แสดงเช่นนั้นผู้สู้ราคาจะถอนคำสู้ราคาก็ได้(๕)ให้ผู้ทอดตลาดร้องขานจำนวนเงินที่มีผู้สู้ราคาครั้งที่หนึ่ง และกล่าวคำว่า หนึ่ง ๓ - ๔ หน ถ้าไม่มีผู้สู้ราคาสูงขึ้นให้เปลี่ยนร้องขานจำนวนเงินนั้นเป็นครั้งที่สอง และกล่าวคำว่า สอง อีก ๓ - ๔ หน เมื่อไม่มีผู้สู้ราคาสูงกว่านั้นและผู้มีส่วนได้เสียในการบังคับทางปกครองไม่คัดค้านราคาและคณะกรรมการจัดการขายทอดตลาดเห็นว่าได้ราคาพอสมควรก็ให้ผู้ทอดตลาดกล่าวคำว่า สาม พร้อมกับเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแต่ถ้าก่อนเคาะไม้หรือแสดงกิริยาดังกล่าว มีผู้สู้ราคาสูงขึ้นไปอีกก็ให้ร้องขานราคานั้นตั้งต้นใหม่ตามลำดับในกรณีผู้มีส่วนได้เสียคนใดคนหนึ่งคัดค้านราคาให้คณะกรรมการจัดการขายทอดตลาดเลื่อนการขายออกไปนัดหนึ่งและในนัดต่อไปหากราคาที่มีผู้เสนอไม่ต่ำกว่าราคาที่เสนอไว้ในครั้งก่อนและคณะกรรมการจัดการขายทอดตลาดเห็นว่าเป็นราคาสมควรขายก็ให้ดำเนินการขายทอดตลาดและเคาะไม้ขายให้แก่ผู้เสนอราคาสูงสุดดังกล่าว(๖)ถ้าผู้สู้ราคาถอนคำสู้ราคาของตนเสียก่อนที่ผู้ทอดตลาดเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดให้ผู้ทอดตลาดตั้งต้นร้องขานราคาใหม่(๗)ในการขายทอดตลาดทรัพย์สินให้คณะกรรมการจัดการขายทอดตลาดบันทึกเหตุการณ์ขายทอดตลาดไว้ทุกครั้งโดยมีข้อความอย่างน้อยดังนี้(ก)จำนวนบุคคลซึ่งมาฟังการขายและสู้ราคา(ข)ในการสู้ราคาทรัพย์สินประเภทอสังหาริมทรัพย์ให้บันทึกชนิดของทรัพย์สินชื่อและราคาของผู้ให้ราคาสูงสุดรวมทั้งชื่อและราคาของผู้ให้ราคาตามลำดับรองลงมาด้วยกรณีการสู้ราคาทรัพย์สินประเภทสังหาริมทรัพย์ให้บันทึกชนิดของทรัพย์สิน ชื่อและราคาของผู้ให้ราคาสูงสุดเท่านั้น(ค)คณะกรรมการจัดการขายทอดตลาดขายได้หรือไม่ เพราะเหตุใด(ง)คณะกรรมการจัดการขายทอดตลาดและผู้ทอดตลาดต้องลงนาม วัน เดือน ปี กำกับไว้ด้วยข้อ๕๘การปฏิบัติเกี่ยวกับเงินที่ได้จากการขายทอดตลาดทรัพย์สินให้ปฏิบัติมีดังนี้(๑)การขายทอดตลาดทรัพย์สินเมื่อผู้ทอดตลาดตกลงขายโดยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแล้วผู้ซื้อจะต้องชำระเงินทันที เว้นแต่ทรัพย์สิน ซึ่งมีราคาตั้งแต่ ๑๐,๐๐๐บาทขึ้นไปคณะกรรมการจัดการขายทอดตลาดอาจผ่อนผันให้ผู้ซื้อวางมัดจำไม่น้อยกว่าร้อยละ ๒๕ของราคาซื้อ และทำสัญญาใช้เงินที่ค้างชำระภายในเวลาไม่เกิน ๑๕ วันนับแต่วันที่ซื้อนั้นก็ได้(๒)ถ้าผู้ซื้อวางมัดจำไว้แล้วไม่ชำระเงินส่วนที่เหลือภายในกำหนดตามสัญญาให้ริบเงินมัดจำที่ผู้ซื้อวางไว้และถือว่าเงินมัดจำนั้นเป็นเงินส่วนหนึ่งจากการขายทอดตลาดทรัพย์สินของเจ้าหน้าที่ผู้ต้องชดใช้เงินย่อมนำไปชำระค่าธรรมเนียม ค่าใช้จ่ายในการยึด อายัด ขายทอดตลาดทรัพย์สินและเงินที่เจ้าหน้าที่ผู้ต้องชดใช้เงินต้องชำระโดยให้คณะกรรมการจัดการขายทอดตลาดเอาทรัพย์สินนั้นออกขายทอดตลาดใหม่ได้(๓)กรณีผู้ซื้อทรัพย์สินจากการขายทอดตลาดเป็นผู้ถือกรรมสิทธิ์รวมหรือเป็นผู้มีส่วนได้เสียหรือเป็นเจ้าหนี้บุริมสิทธิเหนือทรัพย์สินที่ขายทอดตลาดการชำระราคานั้นจะขอหักส่วนได้ของตนออกจากราคาซื้อก็ได้ข้อ๕๙ เมื่อการขายทอดตลาดบริบูรณ์โดยผู้ทอดตลาดตกลงขายโดยวิธีเคาะไม้หรือแสดงกิริยาอย่างใดอย่างหนึ่งตามจารีตประเพณีในการขายทอดตลาดแล้วถ้าผู้ซื้อไม่ชำระเงินหรือไม่วางเงินมัดจำตามสัญญา ให้คณะกรรมการจัดการขายทอดตลาดเอาทรัพย์สินนั้นออกขายทอดตลาดใหม่และแจ้งให้ผู้ซื้อเดิมทราบ พร้อมกำหนดวันเวลาขาย เมื่อขายได้เงินเท่าใดโดยหักค่าธรรมเนียมค่าใช้จ่ายแล้วยังไม่คุ้มราคาค่าขายทอดตลาดครั้งก่อนให้จัดการเรียกร้องให้ผู้ซื้อเดิมชำระเงินส่วนที่ยังขาดนั้นข้อ๖๐ ในกรณีที่คณะกรรมการจัดการขายทอดตลาดเห็นว่าราคาซื้อที่มีผู้สู้ราคาสูงสุดนั้นยังไม่เพียงพออาจถอนทรัพย์สินนั้นออกจากการขายทอดตลาดได้แล้วดำเนินการประกาศขายใหม่โดยไม่ต้องขออนุญาตขายทอดตลาดอีกข้อ๖๑ให้ประธานกรรมการจัดการขายทอดตลาดกำหนดสถานที่ดำเนินการขายทอดตลาดทรัพย์สินข้อ๖๒เมื่อคณะกรรมการจัดการขายทอดตลาดดำเนินการขายทอดตลาดทรัพย์สินแล้วให้คณะกรรมการจัดการขายทอดตลาดรายงานผลการขายทอดตลาดนั้นทุกครั้งต่อปลัดกระทรวงทราบภายใน๑๕ วันทำการ นับแต่วันที่มีการขายทอดตลาดในกรณีที่ไม่อาจขายทอดตลาดทรัพย์สินที่ยึดหรืออายัดได้ ก็ให้รายงานปลัดกระทรวงทราบเพื่อพิจารณาสั่งการต่อไปส่วนที่ ๓การคัดค้านการขายทอดตลาดทรัพย์สิน ข้อ๖๓ถ้าคณะกรรมการจัดการขายทอดตลาดได้ดำเนินการขายทอดตลาดทรัพย์สินโดยไม่ถูกต้องตามระเบียบเช่น มิได้ส่งประกาศขายทอดตลาดทรัพย์สินให้แก่เจ้าหน้าที่ผู้ต้องชดใช้เงินผู้มีส่วนได้เสียเป็นต้น เจ้าหน้าที่ผู้ต้องชดใช้เงินผู้มีส่วนได้เสียเกี่ยวกับการขายทอดตลาดทรัพย์สินซึ่งต้องเสียหายอาจยื่นคำร้องต่อปลัดกระทรวงขอให้สั่งเพิกถอนการขายทอดตลาดทรัพย์สินนั้นได้ภายใน๑๕ วัน นับแต่วันที่รู้หรือควรรู้ว่าการขายทอดตลาดทรัพย์สินนั้นไม่ชอบแต่ทั้งนี้ต้องไม่เกินหนึ่งปีนับแต่วันขายทอดตลาดนั้นส่วนที่ ๔การโอนและการส่งมอบ ข้อ๖๔ การขายทอดตลาดทรัพย์สินแต่ละครั้งเมื่อผู้ซื้อชำระเงินครบถ้วนตามสัญญาแล้ว(๑)กรณีทรัพย์สินประเภทสังหาริมทรัพย์ ให้คณะกรรมการจัดการขายทอดตลาด ส่งมอบทรัพย์สินนั้นให้ผู้ซื้อไปได้(๒)ถ้าเป็นทรัพย์สินประเภทอสังหาริมทรัพย์หรือสังหาริมทรัพย์ที่ต้องจดทะเบียนตามกฎหมายเช่น เรือที่มีระวางตั้งแต่ห้าตันขึ้นไป แพ สัตว์พาหนะหรือสังหาริมทรัพย์ประเภทที่จะต้องแก้ทะเบียนชื่อผู้เป็นเจ้าของ เช่น อาวุธปืนรถยนต์ เป็นต้น ให้คณะกรรมการจัดการขายทอดตลาดแจ้งแก่พนักงานเจ้าหน้าที่นั้น ๆจัดการโอนหรือแก้ทะเบียนให้ต่อไปหมวด ๔การอุทธรณ์คำสั่งทางปกครอง ข้อ๖๕ การอุทธรณ์คำสั่งให้ยึดทรัพย์สินคำสั่งให้อายัดทรัพย์สิน และคำสั่งให้ขายทอดตลาดทรัพย์สิน หรือคำสั่งทางปกครองอื่นให้ปฏิบัติตามส่วนที่ ๕ การอุทธรณ์คำสั่งทางปกครองแห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙หมวด ๕การถอนการบังคับทางปกครอง ข้อ๖๖ให้ปลัดกระทรวงมีคำสั่งถอนการบังคับทางปกครองในกรณีเจ้าหน้าที่ผู้ต้องชดใช้เงินได้วางเงินต่อเจ้าพนักงานเป็นจำนวนพอชำระหนี้ค่าสินไหมทดแทนพร้อมทั้งค่าธรรมเนียมแห่งการบังคับทางปกครอง ค่าใช้จ่ายในการยึด อายัดและขายทอดตลาดทรัพย์สินข้อ๖๗ ภายใต้บังคับข้อ ๖๖เมื่อได้ยึดหรืออายัดทรัพย์สินของเจ้าหน้าที่ผู้ต้องชดใช้เงินแล้วถ้าได้ถอนการบังคับทางปกครองทั้งหมดหรือบางส่วน ให้คณะกรรมการสืบ ยึดอายัดทรัพย์สินหรือคณะกรรมการจัดการขายทอดตลาด แล้วแต่กรณีคืนทรัพย์สินนั้นแก่ผู้ถูกยึดหรือผู้ถูกอายัดเว้นแต่ปลัดกระทรวงจะสั่งเป็นอย่างอื่นและให้แจ้งการถอนการยึดหรืออายัดแก่เจ้าหน้าที่ผู้ต้องชดใช้เงินรวมทั้งผู้ถูกอายัดทรัพย์สินนั้น แล้วรายงานให้ปลัดกระทรวงทราบข้อ๖๘ให้เรียกเก็บค่าธรรมเนียมโดยนำตาราง ๕ท้ายประมวลกฎหมายวิธีพิจารณาความแพ่งมาใช้โดยอนุโลมเมื่อเจ้าหน้าที่ผู้ต้องชดใช้เงินชำระครบถ้วนแล้วจึงถอนการยึดหรืออายัดทรัพย์สินหมวด ๖การรับและจ่ายเงิน ข้อ๖๙ การรับเงิน การนำส่งเงิน การเก็บรักษาเงินและการเบิกจ่ายเงินที่ได้รับชำระหนี้จากการใช้มาตรการบังคับทางปกครองให้ดำเนินการตามระเบียบที่กระทรวงการคลังกำหนดข้อ๗๐เงินที่ได้จากการขายทอดตลาดทรัพย์สินให้หักเป็นเงินที่เจ้าหน้าที่ผู้ต้องชดใช้เงินต้องชำระค่าธรรมเนียมค่าใช้จ่ายในการยึด อายัด และขายทอดตลาดทรัพย์สินตลอดจนดอกเบี้ยและเงินที่เจ้าหน้าที่ผู้ต้องชดใช้เงินต้องชำระ ตามลำดับก่อนกรณีที่มีเงินเหลือจากการขายทอดตลาดทรัพย์สินให้คณะกรรมการจัดการขายทอดตลาดสั่งคืนเงินที่เหลือนั้นให้แก่ผู้มีสิทธิได้รับหมวด ๗เบ็ดเตล็ด ข้อ๗๑ กรณีที่มีปัญหาเกี่ยวกับการปฏิบัติหรือไม่สามารถปฏิบัติตามข้อกำหนดในระเบียบนี้หรือมีปัญหาอื่นใดที่มิได้กำหนดในระเบียบนี้ให้รายงานปลัดกระทรวงเพื่อสั่งการเป็นกรณี ๆ ไปบทเฉพาะกาล ข้อ๗๒การบังคับทางปกครองตามคำสั่งทางปกครองที่กำหนดให้ชำระเงิน ตามมาตรา ๑๒ แห่งพระราชบัญญัติความรับผิดทางละเมิดของเจ้าหน้าที่พ.ศ. ๒๕๓๙ ประกอบมาตรา ๕๗ แห่งพระราชบัญญัติวิธีปฏิบัติราชการทางปกครอง พ.ศ. ๒๕๓๙ที่ได้ดำเนินการใช้มาตรการบังคับทางปกครองก่อนวันที่ระเบียบนี้ใช้บังคับซึ่งยังไม่ล่วงพ้นระยะเวลาสิบปีตามข้อ ๙ ให้ดำเนินการตามระเบียบนี้ต่อไปประกาศ ณ วันที่ ๑๓พฤศจิกายน พ.ศ. ๒๕๕๘โสภณ เมฆธนปลัดกระทรวงสาธารณสุข[เอกสารแนบท้าย]๑. แบบแนบท้ายระเบียบสำนักงานปลัดกระทรวงสาธารณสุขว่าด้วยการใช้มาตรการบังคับทางปกครองสำหรับความรับผิดทางละเมิดของเจ้าหน้าที่ พ.ศ.๒๕๕๘๒.แบบ สป.ม. ๑ คำสั่งยึดทรัพย์สินของเจ้าหน้าที่ผู้ต้องชดใช้เงิน๓.แบบ สป.ม. ๒ ประกาศยึดทรัพย์สินของเจ้าหน้าที่ผู้ต้องชดใช้เงิน๔.แบบ สป.ม. ๓ คำสั่งอายัดทรัพย์สินของเจ้าหน้าที่ผู้ต้องชดใช้เงิน๕.แบบ สป.ม. ๔ คำสั่งขายทอดตลาดทรัพย์สิน๖.แบบ สป.ม. ๕ ประกาศขายทอดตลาดทรัพย์สิน๗.แบบ สป.ม. ๖ คำสั่งถอนการยึดทรัพย์สิน๘. แบบ สป.ม. ๗ คำสั่งถอนการอายัดทรัพย์สิน(ดูข้อมูลจากภาพกฎหมาย)ปริยานุช,กัญฑรัตน์/จัดทำ๒๒ ธันวาคม๒๕๕๘นุสรา/ตรวจ๒๒ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๓๑ ง/หน้า ๑/๑๖ ธันวาคม ๒๕๕๘